Hochschule für Musik Franz Liszt Weimar
D'Musekshéichschoul Franz Liszt (op Däitsch: Hochschule für Musik Franz Liszt Weimar) ass eng Héichschoul zu Weimar mat ronn 950 Studenten.

Geschicht 
D'Iddi fir eng besonnesch Musekschoul zu Weimar hat schonn de Franz Liszt, deen tëscht 1843 an 1861 zu Weimar gewunnt huet. Eréischt am Joer 1872 gouf dunn ënner der Leedung vum Carl Müllerhartung déi éischt däitsch Orchesterschoul zu Weimar gegrënnt. Déi sollt virun allem eng gutt Ausbildung fir Orchestermuseker bidden. D'Orchesterschoul gouf dunn no an no méi grouss, andeems ëmmer weider Fächer ënnerriicht goufen. Eng Zäit laang gouf et och een Departement fir Theater, wat 1947 zougemaach gouf. Zanter 1959 ass d'Musekshéichschoul nom Franz Liszt benannt.

Administratioun

Fächer 
D'Musekshéichschoul zu Weimar ass an dräi Fakultéiten ënnerdeelt.

Studéiere kann een do nieft all den Orchesterinstrumenter och ënner anerem Piano, Gittar, Gesang, Jazz, Musekspedagogik, Musekwëssenschaft, Direktioun, Kierchemusek oder Schoulmusek.

Gebailechkeeten 
Déi verschidden Departementer sinn uechter ganz Weimar verdeelt:

D'Haaptgebai vun der Héichschoul ass d'Fürstenhaus um Platz der Demokratie. En anert Gebai, d'Hochschulzentrum am Horn, ass an enger renovéierter Kasär. D'Institut fir Schoul- a Kierchemusek ass an engem fréiere Franziskanerklouschter, dem Kolstergebäude am Palais ënnerbruecht, wou och schonn de Martin Luther soll gewunnt hunn.

Direktioun 
Hei hannendrun d'Lëscht vun de Rektere vun der Musekshéichschoul Weimar.

Zanter 2010 huet de Leeder vun der Héichschoul net méi den Titel vum Rekter mä vum President.

 1872 Carl Müllerhartung
 1902 Erich Wolf Degner
 1909 Waldemar von Baußnern
 1916 Bruno Hinze-Reinhold
 1934 Felix Oberborbeck
 1939 Paul Sixt
 1945 Walter Schulz
 1948 Ottmar Gerster
 1952 Willi Niggeling
 1955 Werner Felix
 1966 Johann Cilensek
 1972 Hans-Rudolf Jung
 1980 Diethelm Müller-Nilsson
 1990 Wolfgang Marggraf
 1993 Wolfram Huschke
 2001 Rolf-Dieter Arens
 2010 Christoph Stölzl

Concoursen 
D'Musekshéichschoul Weimar organiséiert och eng Rei Concoursen, wéi de Louis Spohr Wettbewerb fir jonk Violonisten, den Internationalen Franz Liszt Wettbewerb fir jonk Pianisten, de Bach-Liszt Wettbewerb fir Uergel oder de Bundeswettbewerb Schulpraktisches Klavierspiel Grotrian-Steinweg fir schoulpraktesche Piano. Dëse Concours ass eenzegaarteg an Däitschland.

Biller

Literatur 
 Wolfram Huschke: Zukunft Musik. Eine Geschichte der Hochschule für Musik Franz Liszt Weimar. Böhlau, Weimar 2006, ISBN 3-412-30905-2.

Um Spaweck 
D'Websäit vun der Schoul

Weimar
Héichschoulen an Däitschland
Museksschoulen